สวัสดีค่ะ ตอนนี้อายุ26ปีนะคะ มีอาการปวดหลังมาเป็นปีแล้วค่ะ แต่ช่วง2-3เดือนที่ผ่่นมา มีอาการ ปวดแสบปวดร้อนเหมือนไฟไหม้ช่วงกลางสะโพกร่วมด้วย และมีอาการปวดมากๆที่บริเวณสะโพกขวาน่ะค่ะ ช่วงปีที่ผ่านมา มีการย้ายหอบ่อยทำให้ต้องแบกของหนักตลอดและช่วงนี้นั่งทำงานบ่อยร่วมด้วยค่ะ อยากทราบว่าต้องพบแพทย์โดยด่วนไหมคะ หรือแค่นวดก็ได้คะ
สวัสดีค่ะอาการปวดหลัง อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยหากมีอาการปวดมาก ปวดแสบ ปวดร้อน ปวดตึงมาก จนขยับได้น้อย ปวดจนรบกวนชีวิตประจำวัน ขาอ่อนแรง กินยาแก้ปวดไม่ทุเลา อาจมีการกดทับหรืออักเสบของเส้นประสาทขนาดใหญ่ที่สะโพก ควรไปพบแพทย์เพื่อตรวจเพิ่มเติมการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและต้นขา